Панихида 
Пасхальным чином на Радоницу
Иерей: Благословен Бог наш всегда, ныне и присно и во веки веков. Люди: Аминь.

И поет духовенство Христос воскресе трижды
Хор: Христос воскресе трижды
И поется Пасхальное начало, как на Светлой седмице:

Пасхальные стихи, и на каждый стих Христос воскресе:

Да воскреснет Бог и расточатся врази Его. 
Яко исчезает дым да исчезнут. 
Тако да погибнут грешницы от лица Божия, а праведницы да возвеселятся. 
Сей день, егоже сотвори Господь, возрадуемся и возвеселимся в онь. 
Слава Отцу, и Сыну, и Святому Духу, и ныне, и присно, и во веки веков, Аминь.
Духовенство поет: Христос воскресе из мертвых, смертию смерть поправ.
Хор допевает: И сущим во гробех живот даровав.

И поются ирмосы Пасхального канона с припевом “Христос воскресе из мертвых”:

1. Воскресения день,/ пpoсветимся людие,/ Пасха Господня, Пасха:/ от смерти бо к жизни,/ и от земли к небеси,/ Христос Бог нас приведе,// победную поющия.

Христос воскресе из мертвых.

3. Приидите, пиво пием новое,/ не от камене неплодна / чудодеемое,/ но нетления источник,/ из гроба одождивша Христа,// в немже утверждаемся.

Христос воскресе из мертвых. 

4. На божественней стражи / богоглаголивый Аввакум / да станет с нами,/ и покажет светоносна Ангела,/ ясно глаголюща:/ днесь спасение миpy,/ яко воскресе Христос,// яко всесилен.

Христос воскресе из мертвых.

5. Утреннюем утреннюю глубоку,/ и вместо мира песнь принесем Владыце,/ и Христа узрим / Правды Солнце,// всем жизнь возсияюща.

Христос воскресе из мертвых.

6. Снизшел еси в преисподняя земли,/ и сокрушил еси вереи вечныя, содержащия связанныя, Христе,/ и тридневен, яко от кита Иона,// воскресл еси от гpоба.

Малая заупокойная ектения

Со святыми упокой, Христе, души раб Твоих, 
идеже несть болезнь, ни печаль, ни воздыхание, но жизнь безконечная.

Аще и во гроб снизшел еси, Безсмертне,/ но адову разрушил еси силу,/ и воскресл еси яко победитель, Христе Боже,/ женам мироносицам вещавый: радуйтеся,/ и твоим апостолом мир даруяй,// падшим подаяй воскресение

Воскресение Христово видевше,/ поклонимся святому Господу Иисусу,/ единому безгрешному./ Кресту Твоему покланяемся Христе,/ и святое воскресение Твое поем и славим:/ Ты бо еси Бог наш,/ разве Тебе иного не знаем,/ имя Твое именуем./ Приидите вси вернии,/ поклонимся святому Христову воскресению:/ се бо прииде Крестом радость всему миру./ Всегда благословяще Господа,/ поем воскресение Его:/ распятие бо претерпев,// смертию смерть разруши.

Воскрес Иисус от гроба,/ якоже прорече,/ даде нам живот вечный,// и велию милость.

7. Отроки от пещи избавивый,/ быв человек,/ страждет яко смертен,/ и страстию смертное,/ в нетления облачит благолепие,/ един благословен отцев Бог,// и препрославлен.

Христос воскресе из мертвых.

8. Сей нареченный и святый день,/ един суббот царь и господь,/ праздников праздник,/ и торжество есть торжеств:/ в оньже благословим // Христа во веки.

Христос воскресе из мертвых.

9. Светися, светися,/ новый Иepyсалиме:/ слава бо Господня / на тебе возсия,/ ликуй ныне,/ и веселися, Сионе! / Ты же, Чистая, красуйся, Богородице,// о востании Рождества Твоего.

Плотию уснув,/ яко мертв,/ Царю и Господи,/ тридневен воскресл еси,/ Адама воздвиг от тли,/ и упразднив смерть:/ Пасха нетления,// миpa спасение.

И поем стихиры Пасхи
Стих 1: Да воскреснет Бог, и расточатся врази Его.

Пасха / священная нам днесь показася;/ Пасха нова святая;/ Пасха таинственная;/ Пасха всечестная;/ Пасха Христос Избавитель;/ Пасха непорочная;/ Пасха великая;/ Пасха верных:/ Пасха двери райския нам отверзающая:// Пасха всех освящающая верных.

Стих 2: Яко исчезает дым, да исчезнут.

Приидите / от видения жены благовестницы,/ и Сиону рцыте:/ приими от нас радости благовещения / воскресения Христова;/ красуйся, ликуй,/ и радуйся, Иерусалиме,/ Царя Христа узрев из гроба,// яко жениха происходяща.

Стих 3: Тако да погибнут грешницы от лица Божия, а праведницы да возвеселятся.

Мироносицы жены,/ утру глубоку / представша гробу Жизнодавца,/ обретоша Ангела / на камени седяща,/ и той, провещав им,/ сице глаголаше:/ что ищете живаго с мертвыми;/ что плачете нетленнаго во тли;// шедше проповедите учеником Его.

Стих 4: Сей день, егоже сотвори Господь, возрадуемся и возвеселимся в онь.

Пасха красная!/ Пасха!/ Господня Пасха!/ Пасха всечестная нам возсия!/ Пасха!/ Радостию друг друга обымем./ О Пасха!/ избавление скорби,/ ибо из гроба днесь,/ яко от чертога / возсияв Христос,/ жены радости исполни, глаголя:// проповедите апостолом.

Слава Отцу, и Сыну, и Святому Духу, и ныне, и присно, и во веки веков. Аминь.

Bocкpeсения день,/ и просветимся торжеством,/ 
и друг друга обымем,/ рцем, братие,/ и ненавидящим нас:/ простим вся воскресением,/ и тако возопиим:/ Христос воскресе из мертвых, смертию смерть поправ, и сущим во гробех живот даровав.

Сугубая заупокойная ектения
Диакон: Премудрость.

Священник: Пресвятая Богородице, спаси нас.
Хор: Честнейшую Херувим...

Священник: Слава Тебе, Христе Боже...

И поют: Христос воскресе 2,5 раза
Хор допевает: И сущим во гробех живот даровав.

Священник глаголет отпуст. Диакон возглашает Вечную память.

Хор: Вечная память...

Христос воскресе заключительное; 
И нам дарова живот вечный, покланяемся Его тридневному воскресению.

